《和何逢原南山八咏 其七 方池》
宋代·何梦桂

白藕花飞上玉栏，菰漂黑黍浸云寒。鯈鱼自乐鸥忘我，背立西风尽日看。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。